### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 4. december 2024 har vedtaget Magistratens foranstående indstilling af 19. november 2024.

Enhedslisten de Rød-Grønnes byrådsgruppe kunne ikke tiltræde indstillingen.

###

Status på magistratsafdelingernes arbejde med anbefalinger fra [adresse].

### Resume

Den 21. februar 2024 behandlede Aarhus Byråd Klima-borgersamlingens 44 anbefalinger. Byrådet vedtog i den forbindelse, at Magistratsafdelingerne skulle foretage en screening af anbefalingerne med henblik på en videre politisk drøftelse heraf. Inden for rammerne af den vedtagne proces, er der udarbejdet en status på arbejdet med klimaborgersamlingens anbefalinger.

Magistratsafdelingernes screening er derfor samlet i vedlagte bilag 1. Screeningen er inddelt i fire kategoriseringerne, der belyser anbefalingernes grad af implementering:

- Indgår i eksisterende tiltag (12 anbefalinger)

- Kan implementeres (2 anbefalinger)

- Kræver yderligere belysning (24 anbefalinger)

- Afvises administrativt (6 anbefalinger)

Siden screeningen af klimaborgersamlingens anbefalinger, er der indgået en politisk aftale, der sætter den strategiske retning for den kommende klimaplan. Anbefalinger, der er i overensstemmelse med denne retning og som kategoriseres som ”kan implementeres” vil indgå i den kommende klimaplan, der forventes byrådsbehandlet ultimo 2024.

### Beslutningspunkter

Det indstilles:

At 1) Byrådet tager screeningen af anbefalingerne fra [adresse], og den efterfølgende kategorisering af anbefalingerne i bilag 1 til efterretning.

At 2) anbefalinger, der er i overensstemmelse med klima-aftalen og som kategoriseres som ”kan implementeres” vil indgå i den kommende klimaplan, der forventes by-rådsbehandlet ultimo 2024.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 19-11-2024

Emilie Christiansen: 3

Fremsendes til [adresse] med bemærkning, at Magistraten i mødet den 19. november 2024 anbefaler, at byrådet tiltræder Magistratsafdelingen for Teknik og Miljøs indstilling af 6. november 2024.

Øjvind Danielsen deltog ikke i sagens behandling.